**FORMULAR aplicare procedura selectie grup tinta**

Nume, prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Localitatea: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon mobil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I. Proiectul**

Scopul proiectului este de a promova incluziunea socială și combaterea sărăciei prin sprijinirea înființării unor întreprinderi sociale. Întreprinderile sociale sunt persoane juridice de drept privat care dovedesc că respectă, conform actelor legale de înfiinţare şi organizare, cumulativ, definiţia şi principiile economiei sociale prevăzute în lege. Economia socială reprezintă ansamblul activităţilor organizate independent de sectorul public, al căror scop este să servească interesul general, interesele unei colectivităţi şi/sau interesele personale nepatrimoniale, prin creşterea gradului de ocupare a persoanelor aparţinând grupului vulnerabil şi/sau producerea şi furnizarea de bunuri, prestarea de servicii şi/sau execuţia de lucrări. (Sursa: [http://www.mmuncii.ro/j33/images/Documente/Munca/2016/2016-10-21-Ghid-economie-sociala.pdf)](http://www.mmuncii.ro/j33/images/Documente/Munca/2016/2016-10-21-Ghid-economie-sociala.pdf%29)

Prin acest proiect, Fundația Serviciilor Sociale Bethany caută să identifice un număr de 300 de antreprenori sociali care doresc să dezvolte întreprinderi sociale prin care să abordeze una sau mai multe probleme sociale din comunitățile lor. Preselecția se va face în urma completării formularului de aplicare de mai jos, iar persoanele care vor finaliza cursurile de formare din proiect vor avea oportunitatea de a obține o finanțare pentru demararea unei afaceri sociale în valoare de maxim 100 000 euro. Cel puțin 21 de planuri de afaceri vor fi selectate de către un juriu și vor beneficia de ajutor de minimis acordat pentru punerea acestora în aplicare, in perioada *ianuarie 2020 – martie 2022.*

În aceasta etapa **de selecție a grupului țintă**, ne-am propus să identificăm antreprenorii sociali care au **motivația și potențialul de a înființa o întreprindere socială și dovedesc nu numai că înțeleg problemele sociale din comunitatea lor**, dar pot veni și cu soluții antreprenoriale adecvate. Ne dorim să includem în proiect oameni care au identificat o problemă din categoria celor de mai jos, dar nu exclusiv (vezi exemple) și care au una sau mai multe idei de întreprinderi care pot fi dezvoltate într-o manieră sustenabilă, astfel ca după terminarea proiectului, antreprenorul sa fie capabil și dispus să mențină atât locurile de muncă, dar și impactul pozitiv al întreprinderii sociale. Astfel, vă recomandam să descrieți cât puteți de bine motivația dvs., de ce ați ales să rezolvați o problemă socială anume, dar și ideile/experiența dvs. antreprenorială care vă pot ajuta în cazul în care obțineți resursele necesare prin acest proiect.

Vă dorim mult succes!

**II. Exemple de probleme sociale.**

**Comunitățile rurale** – accesul la resurse, îmbătrânirea rezidenților, accesul la educație și servicii de sănătate, sărăcia, lipsa oportunităților de venit sustenabil, violența domestică, discriminarea și inegalitatea accentuate, tranziția demografică, etc.

**Calitatea locurilor de muncă și oportunitățile de venituri** – siguranța locurilor de muncă, locuri de muncă incluzive, evitarea sărăciei în muncă, menținerea unui loc de muncă, angajarea pe cont propriu, antreprenoriat, microfinanțare, calificare și competente, măsuri de acompaniere, violența la locul de muncă, etc.

**Sărăcia-** cu consecințele ei – destrămarea familiilor, violența domestică, subnutriția, educația precară, accesul la servicii de sănătate, predispoziția la infracționalitate, etc.

**Discriminarea și prejudecata** - rasială/etnică, biologică, culturală, religioasă, instituțională, marginalizarea, inegalitatea, segregrarea rezidențială sau structurală, etc.

**Inegalitatea de gen** – în cultură, în familie, la locul de muncă, în serviciile de sănătate, în educație, în media, în religie, în funcții publice, etc.

**Imbătrânirea** – Izolarea socială, pauperismul, dependența, accesul la servicii medicale, nutriție, activitate fizică și socială, etc.

**Infracționalitatea și violența**, traficul de persoane, conflictele de grup, radicalizarea, recidiva, pedepsele și sistemul penitenciar, reintegrarea deținuților, etc.

**Educație și valorificarea acesteia** – infrastructură, acces egal, eliminarea segregării, violența în școli și cămine, educație publică și comunitară, învățământ incluziv și suportiv, competențe speciale pentru dascăli, etc.

**Sănătate și servicii medicale** – accesul la servicii de bază, educație sanitară, îngrijire pentru copii și bătrâni/persoane dependente, accesibilitatea tratamentelor și a recuperării, etc.

**Urbanizarea** – rețeaua socială în orașe, servicii de bază pentru rezidenți, aglomerația, traficul și transportul public, condițiile de locuit, oamenii fără adapost, violența urbană, decizii și bugete participative, inițiative civice, poluarea, gentrificarea, etc.

**Mediu și climă** – impactul activității umane, poluarea aerului, schimbările climatice, biodiversitatea, protejarea habitatelor, poluarea apelor și a solului, deșeurile periculoase, pesticidele și speciile invazive, degradarea solurilor, siguranța alimentelor, agricultura ecologică, energie regenerabilă, reducerea defrișărilor și reîmpăduririle, etc.

**Justitie socială** – eliminarea abuzurilor, transparența publică, reducerea supravegherii sporite a cetățenilor, adresarea corupției, accesul la justiție pentru persoane vulnerabile, combaterea abuzurilor, participarea la deciziile publice, democrație participativă, inițiative comunitare, advocacy, etc.

**III. Descrierea problemei sociale, a soluțiilor și detalii despre ideea de întreprindere socială.**

Vă rugăm descrieți problema socială pe care doriți să o adresați în comunitatea dvs., având în vedere indicațiile de mai sus. În continuare, prezentați succint modalitatea prin care doriți să rezolvați, prin intermediul unei întreprinderi sociale, problema descrisă. ( lista de mai sus nu este exhaustiva, acestea au fost amintite cu titlu de exemple)

**III/1 – Problema socială**

1. Ce problemă socială doriți să rezolvați?
2. Cum ați identificat problema (ați citit despre ea, ați lucrat cu oameni dezavantajați, ați observat că unii oameni nu au acces la anumite servicii, șamd) și care credeți că sunt cauzele acestor probleme?
3. Cine sunt oamenii care sunt afectați de problema socială identificata de dvs.? Descrieți numărul acestora și situația grupului afectat din comunitatea dvs.

**……………………………………………………………………………………..**

**III/2 – Soluții la problema socială**

1. **Ce soluții credeți că există la problema socială descrisă mai sus. Vă rugăm descrieți posibilele soluții care ar putea exista în comunitatea dvs. și cine ar putea să contribuie la aceste soluții.**

**……………………………………………………………………………………..**

**III/3 – Intreprinderea socială – partea de business**

**Vă rugăm să descrieți soluția antreprenorială pe care vă gândiți să o aplicați pentru abordarea problemelor descrise mai sus.**

1. Ce produse sau servicii doriți să dezvoltați?
2. Care este piața pentru aceste produse/servicii și de ce credeți că veți avea succes în vânzarea produselor/serviciilor dvs.?

 **……………………………………………………………………………………..**

**III/4 – Întreprinderea socială – impactul social**

1. Care estimați că va fi impactul social direct al întreprinderii dvs. sociale? (ex. numărul de locuri de munca create, numărul de tineri care primesc educație și dobândesc experiență de lucru în cadrul întreprinderii, numărul de persoane care vor beneficia de produsele dvs. sociale, dacă modelul este unul de impact prin produse – răspundeți în funcție de specificul ideii dvs. de afacere)
2. Care credeți că va fi impactul social indirect al întreprinderii dvs. în comunitate? (ex. veți deveni un model, întreprinderea poate crește și include un număr mai mare de oameni,familiile oamenilor implicați în întreprindere vor beneficia și ei de un trai mai bun, etc.- adaptați în funcție de ideea dvs.)

**……………………………………………………………………………………..**

**III/5 – Antreprenorul și echipa.**

1. Descrieți succint motivația dvs. – de ce doriți să înființați o întreprindere socială și de ce credeți că veți avea succes?
2. Opțional: descrieți echipa dvs./la care v-ați gândit să vă sprijine cu implementarea ideii.

**……………………………………………………………………………………..**

**Data \_\_\_\_\_\_\_\_\_\_\_\_\_**

**Semnatura \_\_\_\_\_\_\_\_\_\_\_\_\_\_\_**

**Formularul se semneaza si se trimite se trimite scanat color si in format word pe adresa de e-mail: lia.aron@bethany.ro**